laion/Wikipedia-Exotic huggingface dataset:
ভিজিলান্তে ৩ডি

ভিজিলান্তে ৩ডি (নেপালি: भिजिलान्ते ) একটি নেপালি সামাজিক থ্রিলার চলচ্চিত্র, যা ৫ এপ্রিল ২০১৩-এ মুক্তি পেয়েছে। দীপেন্দ্র কে খানাল পরিচালিত এবং সুবাশ থাপা প্রিয়াঙ্কা কার্কি, রাজ ঝিমিরে, মেনুকা প্রধান এবং শিখা শাহী অভিনীত। সিনেমাটি ৩ডি অ্যানগ্লাইফ স্টেরিওস্কোপিক থ্রিডি এফেক্ট ব্যবহার করে চিত্রায়িত হওয়া প্রথম নেপালি চলচ্চিত্র হিসাবে উল্লেখযোগ্য। দুর্ভাগ্যক্রমে, সিনেমায় অনেক প্রযুক্তিগত সমস্যার কারণে, ছবিটি ৩ডিতে কেবল তিনটি সিনেমা হলে মুক্তি পেয়েছিল, অন্যান্য হলে পরিবর্তে ২ডি সংস্করণ দেখনো হয়েছিল। ভিজিল্যান্ট ৩ডি একটি সামাজিক থ্রিলার যা ঘটনাকে অনুসরণ করে তিনটি অত্যন্ত সংক্রামক রোগ (খেতাব অভিলাষ, ক্রোধ ও লোভ) মানব জাতিকে ছাড়িয়ে যায়। চলচ্চিত্রটি এমন কয়েকজন ব্যক্তির গল্প নিয়ে সাজানো যারা তাদের আক্রান্ত হবার অবস্থা সম্পর্কে নিজেরাই জানে না। সীমিত মুক্তি পাওয়ার পরেও সিনেমাটি বক্স অফিসে ধারবাহিক পারফরম্যান্স প্রদর্শন করে। হলিউডের ফ্লিক জিআই: জেওই রিটালিয়েশনের সাথে কঠোর প্রতিযোগিতার মুখোমুখি হওয়া সত্ত্বেও কিউএফএক্স এবং এফকিউব সিনেমা, যা মূলত বিদেশী ভাষার চলচ্চিত্র উপভোগ করে তাদে প্রতিক্রিয়া ইতিবাচক ছিল। এর পর্যালোচনাতে, জাতীয় দৈনিক 'নাগরিক' লিখেছিল প্রথম নেপালি ৩ডি চলচ্চিত্রটি দেখার জন্য উপযুক্ত, আপনি সিনেমাটি ট্রেলারের চেয়ে অনেক বেশি আকর্ষণীয় দেখতে পাবেন। হিমালয়ান টাইমস চলচ্চিত্রটি অনুকূলভাবে পর্যালোচনা করে উল্লেখ করেছিল যে, শান বাসনিয়াতের চিত্রনাট্য "যদিও কিছুটা ফাঁকফোকর ছিল তবুও সন্তোষজনক কাজ" এবং পরিচালক খানাল "গল্পটি চক্রান্ত এবং সন্দেহ এমনভাবে বর্ণনা করে, যা দর্শকদের মধ্যে ভীতির সঞ্চার করে।" "April 5 release – Vigilante 3D and Kisan"। XNepali। ৫ এপ্রিল ২০১৩। সংগ্রহের তারিখ ১১ এপ্রিল ২০১৩।  "Nepal's First 3D Film, Vigilante"। TexasNepal। ৫ এপ্রিল ২০১৩। সংগ্রহের তারিখ ১১ এপ্রিল ২০১৩।  "Vigilante"। Nagarikplus.nagariknews.com। সংগ্রহের তারিখ ২০১৪-০৩-০৪। [স্থায়ীভাবে অকার্যকর সংযোগ] "Thrilling 3D vigilante"। Himalayan Times। Himalayan News Service। ৫ এপ্রিল ২০১৩। ৮ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০২০।
অলীক কুমার গুপ্ত

অলীক কুমার গুপ্ত বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন। ১৯৭৩ সালে সরকার তাকে বীর প্রতীক সম্মাননা প্রদান করেন। দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  স্মরণীয় স্মারক গাঁথা, তারিখঃ ২৪-১২-২০১২। এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
মন্টে কাওলিনো

মন্টে কাওলিনো জার্মানির ব্রাভারিয়ার, হিরসচাউ এ অবস্থিত একটি বালুময় পাহাড়। এটি ৩,৫০,০০,০০০ টন (৩,৪০,০০,০০০ লং টন; ৩,৯০,০০,০০০ শর্ট টন) বালি দিয়ে গঠিত, যা বছরের পর বছর ধরে চীনামাটি উৎপাদনের উপজাত হিসেবে ব্যবহৃত হয়ে আসছে। বালুর পাহাড়টি এখন অন্যান্য ক্রিয়াকলাপের পাশাপাশি স্যান্ড-স্কিইং এবং স্যান্ডবোর্ডিং স্কিইং রিসোর্ট হিসাবে ব্যবহৃত হচ্ছে। ১৯৫০ এর দশকের দিকে বালির স্তূপ এত বেশি বৃদ্ধি পেয়েছিল যে স্থানীয়রা এখানে স্কিইং এর পরীক্ষা করে এবং ১৯৫৬ সালে একটি স্কি ক্লাবও গঠন করা হয়। এই পাহাড়ের অনন্য বৈশিষ্ট্যের জন্য, স্কিইং সরাসরি বালির উপরে করা হয় এবং ফলস্বরূপ এর চলমান মৌসুমে অন্যান্য স্কি অঞ্চলগুলি থেকে এটি বিপরীত হয়। এটি কেবল গ্রীষ্মে খোলে, যদিও শীতকালে এই অঞ্চলটি তুষারপাতের শিকার হয়ে থাকে। পাহাড়টি স্যান্ডবোর্ডিং ওয়ার্ল্ড চ্যাম্পিয়নশিপের জন্য বিখ্যাত। অঞ্চলটি ২০০৭ সালে ব্যাপকভাবে সংস্কার করা হয়। স্কি পাহাড় ছাড়াও এখানে পর্যটকদের সুবিধার জন্য পুল, জিওপার্ক এবং ট্রেইল রয়েছে। ২০০৯ সালে পাহাড়ের শীর্ষে একটি তারে চালিত লিফট স্থাপন করা হয়েছে। "Liftanlage" (জার্মান ভাষায়)।  প্রাতিষ্ঠানিক ওয়েবসাইট মন্টে কাওলিনো সম্পর্কে নিবন্ধ
অ্যান্ডি লয়েড

টিমোথি অ্যান্ড্রু লয়েড (ইংরেজি: Andy Lloyd; জন্ম: ৫ নভেম্বর, ১৯৫৬) শ্রপশায়ারের অসওয়েস্ট্রি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার এবং দক্ষিণ আফ্রিকান ক্রিকেটে অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন অ্যান্ডি লয়েড। ক্যাডক্সটনের ল্যাঙ্গাটগ কম্প্রিহেনসিভ স্কুলে অধ্যয়ন শেষে ব্যাঙ্গর নর্মাল কলেজে পড়াশুনো করেছেন তিনি। ১৯৭৭ সাল থেকে ১৯৯২ সাল পর্যন্ত অ্যান্ডি লয়েডের প্রথম-শ্রেণীর খেলোয়াড়ী জীবন চলমান ছিল। মাথায় আঘাতের কারণে ১৯৮৪ সালের গ্রীষ্মে তিনি আর কোন প্রথম-শ্রেণীর খেলায় অংশ নেননি। ১৯৮৮ থেকে ১৯৯২ সাল পর্যন্ত একাধারে ওয়ারউইকশায়ার কাউন্টি ক্রিকেট ক্লাবের অধিনায়ক ও ক্লাবের সভাপতির দায়িত্ব পালন করেন। পরবর্তীতে, ব্যবসায়িক ব্যস্ততার কারণে ১৫ নভেম্বর, ২০০৪ তারিখে দায়িত্ব থেকে অব্যাহতি নেন। ১৯৮৯ সালে ন্যাটওয়েস্ট ট্রফির শিরোপা বিজয়ে ওয়ারউইকশায়ারকে নেতৃত্ব দেন। লর্ডসে অনুষ্ঠিত ঐ খেলায় সাসেক্সকে তার দল পরাভূত করেছিল। সবমিলিয়ে প্রথম-শ্রেণীর ক্রিকেটে ২৯টি শতরান সহযোগে ১৭,২১১ রান তুলেন। এছাড়াও, বল হাতে নিয়ে ২৩ উইকেট দখল করেছিলেন তিনি। ডেভিড লয়েড কিংবা ক্লাইভ লয়েডের সাথে তার কোন সম্পর্ক নেই। সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন অ্যান্ডি লয়েড। অংশগ্রহণকৃত সবগুলো আন্তর্জাতিক খেলাই ওয়েস্ট ইন্ডিজের বিপক্ষে খেলেছিলেন তিনি। ১৪ জুন, ১৯৮৪ তারিখে বার্মিংহামে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, টেস্ট অভিষেকের পূর্বেই ৩১ মে, ১৯৮৪ তারিখে ম্যানচেস্টারে একই দলের বিপক্ষে একদিনের আন্তর্জাতিকে অভিষেক ঘটে তার। ৪ জুন, ১৯৮৪ তারিখে লর্ডসে একই দলের বিপক্ষে সর্বশেষ ওডিআইয়ে অংশ নেন তিনি। ২৭ বছর বয়সে এজবাস্টনের নিজ শহরে সিরিজে প্রথম টেস্টে অংশগ্রহণের মাধ্যমে অভিষেক পর্ব সম্পন্ন হয়। টেস্টের পূর্বেকার তিনটি ওডিআইয়ে দুইটিতে তিনি ইংল্যান্ডের সর্বোচ্চ রান সংগ্রাহক ছিলেন। একমাত্র টেস্টটি সফরকারী ওয়েস্ট ইন্ডিজ দলের বিপক্ষে খেলেছিলেন। ৩৩ মিনিট ব্যাটিং করে দশ রান সংগ্রহের পর বিখ্যাত ওয়েস্ট ইন্ডিয়ান ফাস্ট বোলার ম্যালকম মার্শালের বল মাথায় আঘাত পান। হেলমেট পরিধান করা সত্ত্বেও বেশ কয়েকদিন তাকে হাসপাতালে অবস্থান করতে হয়। এরপর, ১৯৮৪ সালের বাদ-বাকী দিনগুলোয় কোন খেলায় অংশগ্রহণ করেননি। পরবর্তীতে তাকে আর ইংল্যান্ডের পক্ষে খেলতে দেখা যায়নি। ফলশ্রুতিতে, একমাত্র উদ্বোধনী ব্যাটসম্যান হিসেবে তিনি আউট না হবার কৃতিত্বের অধিকারী হন। Bateman, Colin (১৯৯৩)। If The Cap Fits। Tony Williams Publications। পৃষ্ঠা 111। আইএসবিএন 1-869833-21-X।  "India's golden boy"। ESPN Cricinfo। সংগ্রহের তারিখ ৭ নভেম্বর ২০১৭।  গ্রেগ লাভারিজ অ্যালেক কেনেডি এক টেস্টের বিস্ময়কারী ইংরেজ টেস্ট ক্রিকেটারদের তালিকা ওয়ারউইকশায়ার কাউন্টি ক্রিকেট ক্লাব ইংরেজ একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে অ্যান্ডি লয়েড (ইংরেজি) ক্রিকেটআর্কাইভে অ্যান্ডি লয়েড (সদস্যতা প্রয়োজনীয়) (ইংরেজি) https://web.archive.org/web/20070928201512/http://forum.thebears.co.uk/webbbs_config.cgi?read=3921 http://news.bbc.co.uk/sport1/hi/cricket/england/3933919.stm
শ্রীলা মজুমদার

শ্রীলা মজুমদার (১৯৫৯-২৭ জানুয়ারি ২০২৪) ছিলেন একজন ভারতীয় বাঙালি চলচ্চিত্র অভিনেত্রী। ১৯৭৯ সালে মৃণাল সেনের পরশুরাম ছবির মাধ্যমে অভিনয় জগতে পা রাখেন। তিনি শ্যাম বেনেগল ও প্রকাশ ঝার মতো চলচ্চিত্র নির্মাতাদের সাথে একাধিক চলচ্চিত্রে কাজ করেছেন। ২০০৩ সালে তিনি চোখের বালি চলচ্চিত্রে ঐশ্বরিয়া রাইয়ের জন্য তার হয়ে বাংলায় কণ্ঠ দিয়েছিলেন। ১৯৫৯ সালে শ্রীলা রামচন্দ্র মজুমদার এবং নানী মজুমদারের ঘরে জন্মগ্রহণ করেন। তিনি কলকাতা বিশ্ববিদ্যালয়ের অধিভুক্ত বঙ্গবাসী কলেজ থেকে স্নাতক ডিগ্রি লাভ করেন। ১৯৭৯ সালে, তিনি মৃণাল সেন পরিচালিত পরশুরাম চলচ্চিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন। তিনি বলিউড তারকা শাবানা আজমি, নাসিরুদ্দিন শাহ্, স্মিতা পাতিলসহ একাধিক স্বনামধন্য অভিনয়শিল্পীর সাথে অভিনয় করেছেন। শ্রীলা মজুমদার ৩ বছর ধরে ক্যান্সারে আক্রান্ত হয়ে ২০২৪ সালের ২৭ জানুয়ারি মৃত্যুবরণ করেন। "Sreela Majumdar, Veteran Bengali Actress, Dies at 60 After Battling Cancer | 🎥 LatestLY"। LatestLY (ইংরেজি ভাষায়)। ২০২৪-০১-২৭। ২০২৪-০১-২৭ তারিখে মূল থেকে আর্কাইভ করা। সংগ্রহের তারিখ ২০২৪-০১-২৭।  "Sreela Majumdar: I owe my acting career to Gita Sen-di"। The Times of India। ২০১৮-০১-১৪ তারিখে মূল থেকে আর্কাইভ করা। সংগ্রহের তারিখ ২০১৮-০১-১৩।  ঘোষ, স্যমন্তক। "আড়ালের সংলাপ শ্রীলা মজুমদারের"। ebela.in। ২০১৮-০১-১৪ তারিখে মূল থেকে আর্কাইভ করা। সংগ্রহের তারিখ ২০১৮-০১-১৩।  ঘটক, সুচন্দ্রা। "অন্য মোড়কে রং বিক্রি"। আনন্দবাজার পত্রিকা। ২০১৮-০১-১৪ তারিখে মূল থেকে আর্কাইভ করা। সংগ্রহের তারিখ ২০১৮-০১-১৩।  "'মৃত্যুশয্যায় শুয়েও ইউরোপ যাওয়ার পরিকল্পনা করেছিলেন', বলছেন শ্রীলার স্বামী"। Hindustantimes Bangla। ২০২৪-০১-২৭। ২০২৪-০১-২৯ তারিখে মূল থেকে আর্কাইভ করা। সংগ্রহের তারিখ ২০২৪-০১-২৯।  Pratidin, Bangladesh (২০২৪-০১-২৭)। "ভারতীয় অভিনেত্রী শ্রীলা মজুমদার মারা গেছেন"। বাংলাদেশ প্রতিদিন। ২০২৪-০১-২৭ তারিখে মূল থেকে আর্কাইভ করা। সংগ্রহের তারিখ ২০২৪-০১-২৭।  Desk, Entertainment (২০২৪-০১-২৭)। "Sreela Majumdar: প্রয়াত অভিনেত্রী শ্রীলা মজুমদার"। Latest Bengali News, News in Bangla, বাংলা নিউজ – Kolkata24x7। ২০২৪-০১-২৭ তারিখে মূল থেকে আর্কাইভ করা। সংগ্রহের তারিখ ২০২৪-০১-২৭।  "Bengali actor Sreela Majumdar, who was the voice for Aishwarya Rai in Chokher Bali, dies at 65"। Hindustan Times (ইংরেজি ভাষায়)। ২০২৪-০১-২৮। ২০২৪-০১-২৯ তারিখে মূল থেকে আর্কাইভ করা। সংগ্রহের তারিখ ২০২৪-০১-২৯।  "ক্যানসারের কাছে হার মানল জীবন, প্রয়াত শ্রীলা মজুমদার"। sangbadpratidin (ইংরেজি ভাষায়)। ২০২৪-০১-২৯ তারিখে মূল থেকে আর্কাইভ করা। সংগ্রহের তারিখ ২০২৪-০১-২৯।  "এবার সেরা কাজ করতে চান শ্রীলা মজুমদার"। এনটিভি অনলাইন। ১৮ জানুয়ারি ২০১৬। ২৭ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০২০।  "Bengali actress Sreela Majumdar succumbs to cancer at 65"। The Times of India। ২০২৪-০১-২৮। আইএসএসএন 0971-8257। ২০২৪-০১-২৯ তারিখে মূল থেকে আর্কাইভ করা। সংগ্রহের তারিখ ২০২৪-০১-২৯।  "Sreela Majumdar Passes Away: বছরের শুরুতেই টলিউডে নক্ষত্রপতন, প্রয়াত শ্রীলা মজুমদার"। Aaj Tak বাংলা। ২০২৪-০১-২৭ তারিখে মূল থেকে আর্কাইভ করা। সংগ্রহের তারিখ ২০২৪-০১-২৭।  "জনপ্রিয় অভিনেত্রী শ্রীলা মজুমদার মারা গেছেন"। www.kalerkantho.com। ২০২৪-০১-২৭। ২০২৪-০১-২৮ তারিখে মূল থেকে আর্কাইভ করা। সংগ্রহের তারিখ ২০২৪-০১-২৯।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে শ্রীলা মজুমদার (ইংরেজি)
দর্পণ ছায়া ২

'দর্পণ ছায়াঁ ২' (নেপালি: दर्पण छायाँ २) হলো ২০১৭ সালে মুক্তিপ্রাপ্ত তুলসী ঘিমিরে পরিচালিত একটি নেপালি নাট্য চলচ্চিত্র। এটি তুলসী ঘিমিরে রচিত ২০০১ সালে মুক্তিপ্রাপ্ত ব্লকবাস্টার নেপালি চলচ্চিত্র দর্পন ছায়াঁর সিক্যুয়াল। ছবিতে অভিনয় করেছেন পুষ্পল খড়কা, সাহারা কার্কি, শিব শ্রেষ্ঠ এবং তুলসী ঘিমিরে। ছবিটি বক্স অফিসে বড় ধরনের মার খায়। সিনেমাটির কাহিনী মার্কিন যুক্তরাষ্ট্রে শুরু হয়, সেখানে নিশাকে একটি নেপালি সংঙ্গীত উৎসবে আমন্ত্রণ জানানো হয়েছে। সেখানে নেপাল থেকে আসা তার বন্ধুদের বিশেষত আলাপ এবং সারগামের কথা মনে পড়ে। আলাপ একজন স্যাক্সোফোন বাদক সে গায়ক ও নৃত্যশিল্পী সারগাম এর প্রেমে পড়ে। কলেজে একটি অনুষ্ঠানের পরে তাদের সংঙ্গীত দলকে একটি সঙ্গীত সংস্থা একটি সঙ্গীতানুষ্ঠানের প্রস্তাব দেয় এই শর্তে যে আলাপকে স্যাক্সোফোন বাজাতে হবে। কিন্তু আলাপের নিজস্ব স্যাক্সোফোন নেই। সারগাম এবং তার বন্ধু কেশর আলাপকে জন্মদিনে তাকে উপহার দিয়ে চমকে দেওয়ার পরিকল্পনা করে। সারগামের বাবা আলাপের নিচু জাত মেনে নিতে অস্বীকার করে। দলটি সংস্থাটির সাথে একটি চুক্তি স্বাক্ষর করে। আলাপের জন্মদিনে নিশা সারগামকে আঘাত করে, সে আলাপকে যাক্সোফোন উপহার দিয়ে সারগামের হৃদয় ভেঙ্গে দেয়। তার পার্টিতে স্যাক্সোফোন বাজানোর সময় আলাপ অজ্ঞান হয়ে যায়। হাসপাতালে নিশা আলাপের রিপোর্ট সংগ্রহ করে এবং আবিষ্কার করে যে তার একটি হাড় ভেঙে গেছে এবং তার স্যাক্সোফোন বাজানো উচিত নয়। সে বুঝতে পারে যে দুর্ঘটনায় তার ক্ষতি হয়েছে এবং তার বাবা-মা মারা গিয়েছে এবং সে এর জন্য দায়ী ছিল। সঙ্গীতানুষ্ঠানে নিশা আলাপকে বাদ্যযন্ত্রটি না বাজানোর জন্য তার যথাসাধ্য চেষ্টা করে। মরিয়া হয়ে নিশা আলাপকে থামাতে সারগামের বাবাকে নিযুক্ত করে। আলাপ আকস্মিকভাবে দুর্ঘটনায় তার ভূমিকা স্বীকার করার ও আলাপের অবস্থার কথা নিশাকে বলতে শুনে ফেলে। তার বাজাতে দ্বন্দ্ব লাগে, আলাপ সারগামের সাথে কথা বলে এবং মৃত বাবা-মায়ের ইচ্ছা পূরণের জন্য মঞ্চে উঠার সিদ্ধান্ত নেয়, কিন্তু রক্তপাত হওয়ার ফলে সে মারা যায়। পরে নিশা এবং সারগামের বাবা সারগামকেও মৃত অবস্থায় দেখতে পায়। পুষ্পল খড়কা - আলাপ চরিত্রে সাহারা কার্কি - সারগাম চরিত্রে শ্রদ্ধা প্রসাই - নিশা চরিত্রে বি.এস. রানা - বাদা চরিত্রে ভারতী ঘিমিরে - গোপীর স্ত্রীর চরিত্রে তুলসী ঘিমিরে - গোপী গুরু চরিত্রে সরোজ খানাল - সরগমের বাবার চরিত্রে শিব শ্রেষ্ঠ - নিজেরই (ক্যামিও উপস্থিতি) চরিত্রে উত্তম প্রধান - নিজেরই (ক্যামিও উপস্থিতি) চরিত্রেরে দর্পণ ছায়াঁ ২ এর সংগীত পরিচালনা করেছেন নেপালি সংগীতশিল্পী রঞ্জিত গাজমার এবং চন্দন লমজেল। ছবির গান নেপালিদের কাছ থেকে খুব ইতিবাচক প্রতিক্রিয়া লাভ করে তবে কিছু সমালোচক বলে যে এগুলি ৮০ ও ৯০ এর দশকের লোকদের জন্য। গানগুলি গেয়েছে সুপরিচিত নেপালি সংগীতশিল্পী রাজেশ পায়ল রাই, মেলিনা রাই, অশোক ধমালা, কর্ম গয়ালজেন, শিব পরিয়ার। Darpan Chhaya 2 (2017), সংগ্রহের তারিখ ২০১৭-০৬-২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Darpan Chhaya 2 (2017) Movie Reviews - Fan Reviews and Ratings - Fandango"। Fandango (ইংরেজি ভাষায়)। সংগ্রহের তারিখ ২০১৭-০৬-২০।  "Who are the new actors in Darpan Chhaya 2 – Shraddha Prasai, Sahara Karki and Puspal Khadka?"। Nepali Movies, films (ইংরেজি ভাষায়)। ২০১৭-০৩-০৮। সংগ্রহের তারিখ ২০১৭-০৬-২০।  "Beauty with brains"। Nepali Times। ২৪ মার্চ ২০১৭।  ইন্টারনেট মুভি ডেটাবেজে দর্পণ ছায়া ২ (ইংরেজি)
চেক প্রজাতন্ত্র জাতীয় ফুটবল দল

চেক প্রজাতন্ত্র জাতীয় ফুটবল দল (চেক: Česká fotbalová reprezentace) হচ্ছে আন্তর্জাতিক ফুটবলে চেক প্রজাতন্ত্রের প্রতিনিধিত্বকারী পুরুষদের জাতীয় দল, যার সকল কার্যক্রম চেক প্রজাতন্ত্রের ফুটবলের সর্বোচ্চ নিয়ন্ত্রক সংস্থা চেক প্রজাতন্ত্র ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৭ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৪ সালের ২৩শে ফেব্রুয়ারি তারিখে, চেক প্রজাতন্ত্র প্রথমবারের মতো আন্তর্জাতিক খেলায় অংশগ্রহণ করেছে; তুরস্কের ইস্তাম্বুলে অনুষ্ঠিত উক্ত ম্যাচে চেক প্রজাতন্ত্র তুরস্ককে ৪–১ গোলের ব্যবধানে পরাজিত করেছে। নারোদাক নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় চেক প্রজাতন্ত্রের রাজধানী প্রাগে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ারোস্লাভ শিলহাভি এবং অধিনায়কের দায়িত্ব পালন করছেন স্পার্তা প্রাহার মধ্যমাঠের খেলোয়াড় বোরেক দোচকাল। চেক প্রজাতন্ত্র এপর্যন্ত ৯ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৪ এবং ১৯৬২ ফিফা বিশ্বকাপের ফাইনালে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে চেক প্রজাতন্ত্র এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৭৬-এর শিরোপা জয়লাভ করা, যেখানে তারা পশ্চিম জার্মানির সাথে ০–০ গোলে ড্র করার পর পেনাল্টিতে ৫–৩ গোলে পরাজিত করেছে। এছাড়াও, চেক প্রজাতন্ত্র ১৯৯৭ ফিফা কনফেডারেশন্স কাপে তৃতীয় স্থান অর্জন করেছে। পেত্র চেক, কারেল পবোরস্কি, তমাস রসিচকি, ইয়ান কোলার এবং মিলান বারোসের মতো খেলোয়াড়গণ চেক প্রজাতন্ত্রের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে চেক প্রজাতন্ত্র তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে চেক প্রজাতন্ত্রের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (চেক) ফিফা-এ চেক প্রজাতন্ত্র জাতীয় ফুটবল দল ওয়েব্যাক মেশিনে আর্কাইভকৃত ১৭ জুলাই ২০১৮ তারিখে (ইংরেজি) উয়েফা-এ চেক প্রজাতন্ত্র জাতীয় ফুটবল দল (ইংরেজি)
পিকাস

ল্যাটিয়ামের প্রথম রাজা, পিকাস, রোমান পুরাণের একজন ব্যক্তিত্ব। তিনি ছিলেন শনির পুত্র। তিনি স্টেরকুটাস নামেও পরিচিত। তিনি লরেন্টাম নামক প্রথম ল্যাটিন উপজাতি ও উপনিবেশের প্রতিষ্ঠাতা ছিলেন, যা রোম শহরের কিছু মাইল দক্ষিণ-পূর্বে অবস্থিত। তিনি ভবিষ্যদ্বাণী প্রদান ও অশ্বারোহীতায় তার দক্ষতার জন্য বিখ্যাত ছিলেন। ফেস্টুস এর মতে, তার এই নাম পাওয়ার কারণ হলো, তিনি অলৌকিকভাবে ভবিষ্যৎ বলে দেয়ার জন্য একটি কাঠঠোকরার উপর নির্ভর করতেন। পিকাস একজন সুদর্শন পুরুষ হিসেবেও বর্ণিত ও রোমান পুরাণের জলপরীরা তার প্রতি খুবই আকর্ষিত হতো। তিনি এক শিকার অভিযানে থাকার সময় জাদুকরী সারসি তার কবজ ও নানা বনজ লতার সাহায্যে তাকে প্রলুব্ধ করার চেষ্টা করেছিল। তবে তিনি তাকে নির্মমভাবে প্রত্যাখ্যান করেন। তার প্রেমকে ঘৃণায় পরিহার করায় সে তাকে একটি কাঠঠোকরায় রূপান্তরিত করে ফেলে। যখন পিকাসের সঙ্গীরা সারসিকে তার অপরাধের জন্য অভিযুক্ত করে ও পিকাসকে মুক্ত করে দিতে বলে, তখন সে তাদেরকেও নানা রকম জন্তুতে রূপান্তরিত করে দেয়। পিকাসের স্ত্রী ( যার প্রতি তিনি সম্পূর্ণ নিবেদিত ছিলেন) একজন জলপরী ছিলেন, যার নাম ছিল কানেন্স। পিকাসের রূপান্তরের পরে তিনি ৬ দিন বনের মধ্যে পাগল হয়ে ঘুরে বেড়ালেন এবং অবশেষে তিনি টিবারের তীরে শুয়ে মারা গেলেন। তাদের ফনাস নামক একটি ছেলে ছিল। ব্যাকরণবিদ সারভিয়াস এর মতে, পোমোনার প্রতি পিকাসের ভালবাসা পোমোনা কর্তৃক ঘৃণিত ছিল। তবে অন্যত্র তিনি উল্লেখ করেন যে, পোমোনা বিয়েতে রাজি হয়েছিল। কিন্তু সারসি পিকাসকে একটি কাঠঠোকরায় এবং পোমোনাকে পাইকা নামক একটি পাখিতে রুপান্তরিত করে ফেলে, যা সম্ভবত একটি নীলকণ্ঠ পাখি বা পেঁচা ছিল। ওভিড কর্তৃক রচিত মেটামরফসেস এর মধ্যে তিনি ছিলেন। ভারজিল বলেছেন যে, তিনি স্যাটারনাসের পুত্র ও ল্যাটিনাসের পিতামহ। ল্যাটিনাস লরেন্টাইনদের রাজা ছিলেন যার সাথে এনিয়াস ও ট্রয়ের লোকেরা ইতালিতে পৌঁছে যুদ্ধ করেছিল। ইটালিক লোকেরা বিশ্বাস করত যে, পিকাস, যুদ্ধের দেবতা মার্সের পুত্র ছিলেন ও তিনি তার অভিনব রূপান্তরকে পাখির সাথে সম্পর্কিত শুভ ও অশুভ সংকেত অনুবাদ করতে ব্যবহার করতেন। তার কার্যাবলীর মধ্যে অন্যতম কাজ ছিল যে, তিনি বসন্তে তার উড়নের মাধ্যমে বিশেষ কলোনীসমূহকে (তরুণ প্রজন্মের সদস্যদের দ্বারা গঠিত) নেতৃত্ব দিতেন। এটি ভার সেক্রুম নামক একটি ধর্মীয় অনুষ্ঠানকে অনুসরণ করে করা হত। পিসেনির লোকেরা এই অনুষ্ঠানের স্মৃতি হতে তাদের নাম পেয়েছিল। Aug. C. D.: "exortum est regnum Laurentum ubi Saturni filius Picus regnum primus accepit". Servius Ad Aen. 7, 678: "...ut ecce Laurentum a Pico factum est, ut Laurentis regia Pici...". Servius Ad Aen. 7, 190: "Fabula autem talis est. Picus amavit Pomona, pomorum dea, et eius volentis est sortita coniugium. Postea Circe, cum eum amaret et sperneretur, irata eum in avem, picum Martium, convertit: nam altera est pica...". Ovid Metamorphoses 14.320-620 Virgil Aeneid 7.45-49, 170-191 Servius on Aeneid 7.190 Diodorus Siculus 6, frag. 5 Wikisource has the text of the 1911 Encyclopædia Britannica article Picus.
মাইকেল হ্যালিডে

মাইকেল আলেকজান্ডার কার্কউড হ্যালিডে (জন্ম ১৯২৫) একজন ইংরেজ ভাষাবিজ্ঞানী। তিনি সিস্টেমিক ফাংশনাল গ্রামার (বাংলায় সাংশ্রয়িক প্রায়োগিক ব্যকরণ) নামের একটি ব্যাকরণ প্রতিরূপের (মডেলের) প্রস্তাব করেন; ব্যাকরণটি আন্তর্জাতিক প্রভাব ফেলে। ইংরেজি ছাড়া অন্যান্য ইন্দো-ইউরোপীয় ও অ-ইন্দো-ইউরোপীয় ভাষায়ও প্রতিরূপটি প্রয়োগ করা হয়েছে।
এগমন্ট জাতীয় উদ্যান

এগমন্ট জাতীয় উদ্যান নিউ প্লাইমাউথের দক্ষিণে, নিউজিল্যান্ডের নর্থ আইল্যান্ডের পশ্চিম উপকূলের কাছে অবস্থিত। উদ্যানটি তারানাকি পর্বতের ঢাল দ্বারা আবৃত এবং এর চারপাশের চারণভূমি উদ্যানটিকে একটি স্বতন্ত্র বৃত্তাকার আকৃতি প্রদান করেছে। উদ্যানটি ১৮৮১ সালে একটি সুপ্ত আগ্নেয়গিরির শৃঙ্গের চারপাশে ৬ মাইল (৯.৬ কিলোমিটার) ব্যাসার্ধ নিয়ে একটি সংরক্ষিত বন হিসাবে তৈরি করা হয়। পরবর্তীতে ১৯০০ সালে এটি নিউজিল্যান্ডের দ্বিতীয় জাতীয় উদ্যান হয়ে ওঠে। এই পার্কে ব্যাপক হারে বার্ষিক বৃষ্টিপাত হয়। তাসমান সাগর থেকে আর্দ্র পশ্চিমী বায়ু, তারানাকি পর্বত এবং সংলগ্ন পোয়াকাই এবং কাইটেক রেঞ্জে পৌঁছে বৃষ্টিপাত ঘটায়। যেহেতু এই এলাকার বার্ষিক বৃষ্টিপাতের হার উচ্চ ও মৃদু উপকূলীয় জলবায়ু বিদ্যমান তাই পর্বতের পাদদেশ জুড়ে একটি ঘন অরণ্য অবস্থিত, এই বনটি জাতীয়ভাবে বীচ গাছের (গণ: Nothofagus) অনুপস্থিতির জন্য গুরুত্বপূর্ণ। এখানে একটি সমৃদ্ধ উত্তর রাতা/রিমু/ব্রডলিফ বন বিদ্যমান, যদিও সমগ্র পার্কটি উচ্চতাভিত্তিক বাস্তুতন্ত্রের স্বতন্ত্র প্যাটার্ন প্রদর্শন করে – উল্লেখিত প্রজাতি দুটি নিম্ন উচ্চতায় সুলভ হলেও কামহি উদ্ভিদটি উচ্চ উচ্চতা বিশিষ্ট বনাঞ্চলে প্রভাব বিস্তার করে থাকে। এসব বয়স্ক বনাঞ্চলে ক্রাউন ফার্ন (Blechnum discolor) একটি প্রভাবশালী তল-সংলগ্ন উদ্ভিদ প্রজাতি। উদ্ভিদসমূহের চরিত্র উচ্চতা বৃদ্ধির সঙ্গে পরিবর্তিত হতে থাকে। পার্কের ভৌগোলিক বৈশিষ্ট্যের মধ্যে উল্লেখযোগ্য এর সুস্পষ্ট অরীয় জলনির্গমন-প্রণালী, যা ডান দিকের উপগ্রহ চিত্রে (স্যাটেলাইট ইমেজ) দেখতে পাওয়া যায়। আহুকাওয়াকাওয়া জলাভূমি একটি বিরল, উচ্চ-উচ্চতা (৯২০ মিটার) বিশিষ্ট স্ফ্যাগনাম মস জলাভূমি, যা তারানাকি পর্বত এবং পোয়াকাই রেঞ্জের মাঝে অবস্থিত। এতে অম্লীয় মাটি এবং নিম্ন তাপমাত্রায় অভিযোজিত অনেকগুলি স্থানীয় প্রজাতির উদ্ভিদ রয়েছে। প্রবেশপথ, এগমন্ট জাতীয় উদ্যান, নিউজিল্যান্ড। তারানাকি পর্বতের চূড়ায় যাওয়ার পথে নিউজিল্যান্ডের জাতীয় উদ্যানসমূহ নিউজিল্যান্ডের সংরক্ষিত এলাকাসমূহ নিউজিল্যান্ডের আঞ্চলিক উদ্যানসমূহ "Nature and history: Egmont National Park"। Department of Conservation (NZ)। ২০২০। সংগ্রহের তারিখ ২০২০-০৬-৩০।  "Volcano Fact Sheet: Mount Taranaki / Egmont Volcano" (পিডিএফ)। GNS Science। ২০১০। সংগ্রহের তারিখ ২০১২-০১-১০।  C. Michael Hogan (২০০৯)। "Crown Fern: Blechnum discolor"। ২০১২-০২-১৩ তারিখে মূল থেকে আর্কাইভ করা। সংগ্রহের তারিখ ২০১২-০১-১০।  "Ahukawakawa Swamp"।  উইকিমিডিয়া কমন্সে এগমন্ট জাতীয় উদ্যান সম্পর্কিত মিডিয়া দেখুন। ডিপার্টমেন্ট অফ কনজার্ভেশনে এগমন্ট জাতীয় উদ্যান সংক্রান্ত তথ্য
উজ্জ্বল মৌলিক

উজ্জ্বল মৌলিক ভারতীয় বাঙ্গালী পদার্থবিদ, কম্পিউটার বৈজ্ঞানিক, ডেটা সাইন্সটিস্ট এবং অধ্যাপক। তিনি পশ্চিমবঙ্গের যাদবপুর বিশ্ববিদ্যালয়ের কম্পিউটার সায়েন্স এন্ড ইঞ্জিনিয়ারিং বিভাগের চেয়ার পদে অধিষ্ঠিত ছিলেন। এছাড়াও কল্যাণী বিশ্ববিদ্যালয়ের অধ্যক্ষ হিসাবেও দায়িত্ব পালন করেছেন। নবদ্বীপের বকুলতলা উচ্চ বিদ্যালয় থেকে বিদ্যালয় শিক্ষা শেষ করে রহড়া রামকৃষ্ণ মিশন মহাবিদ্যালয় থেকে ১৯৮৬ সালে পদার্থবিজ্ঞানে স্নাতক হন। এরপর রাজাবাজার সাইন্স কলেজ থেকে কম্পিউটার সাইন্স এন্ড টেকনোলোজিতে ১৯৮৯ সালে বি.টেক. ডিগ্রি লাভকরে যাদবপুর বিশ্ববিদ্যালয় থেকে ১৯৯২ সালে স্নাতকোত্তর (এম.টেক.) ডিগ্রি লাভ করেন। এরপর ১৯৯৭ সালে যাদবপুর বিশ্ববিদ্যালয় থেকে পিএইচডি ডিগ্রি লাভ করেন। তার গবেষণার মূল বিষয় ডেটা সাইন্স, মেশিন লার্নিং, বায়ো-ইনফর্মেটিক্স এবং ইন্টারনেট অফ থিংস। তিনি উনিভার্সিটি অফ নিউ সাউথ ওয়েলস থেকে ১৯৯৯ সালে এবং উনিভার্সিটি অফ টেক্সাস থেকে ২০০১ সালে পোস্ট ডক্টরিয়াল গবেষণা করেন। আলেকজান্ডার ভন হাম্বল্ড এক্সপেরিয়েন্স রিসার্চার হিসাবে জার্মানির ক্যান্সার রিসার্চ সেন্টারে ২০১০ সাল থেকে ২০১২ সাল পর্যন্ত গবেষণা করেন। এরপর ২০১২ থেকে ২০১৮ পর্যন্ত ইন্টারন্যাশনাল সেন্টার ফর থিওরিটিক্যাল ফিজিক্সের সিনিয়র এসোসিয়েট হিসাবেও যুক্ত ছিলেন। তিনি ইন্ডিয়ান ন্যাশনাল একাডেমি অফ ইঞ্জিনিয়ারিং (INAE), ইন্টারন্যাশনাল এসোসিয়েশনের ফর প্যাটার্ন রেকগনিশন (IAPR) এবং ইনস্টিটিউট অফ ইলেক্ট্রিক্যাল এন্ড ইলেক্ট্রনিকস ইঞ্জিনিয়ার (IEEE) এর ফেলো নির্বাচিত হয়েছেন। ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (IEEE) 2020 ইন্টারন্যাশনাল এসোসিয়েশনের ফর প্যাটার্ন রেকগনিশন (FIAPR), 2018 ইন্ডিয়ান ন্যাশনাল একাডেমি অফ ইঞ্জিনিয়ারিং (FNAE), 2014 আলেকজান্ডার ভন হাম্বল্ড (AvH) এক্সপেরিয়েন্স রিসার্চার 2010, 2011, and 2012 সিনিয়র এসোসিয়েট, ইন্টারন্যাশনাল সেন্টার ফর থিওরিটিক্যাল ফিজিক্স (ICTP), 2012–2018 BOYSCAST Fellowship, Department of Science and Technology, Govt. of India, 2001 গবেষণাপত্র যে-জার্নালে প্রকাশিত হয়েছে, তার মান, গবেষণার মান এবং ক’বার সেই গবেষণাপত্রের সাইটেশন হয়েছে সেই সকল প্রকাশিত ও স্বীকৃত গবেষণাপত্রের নিরিখে আমেরিকার স্ট্যানফোর্ড বিশ্ববিদ্যালয় বিশ্বের সেরা দুই শতাংশ বিজ্ঞানীর একটি তালিকা প্রকাশ করেছে। তা দেখেই সংশ্লিষ্ট বিজ্ঞানীকে স্থান দেওয়া হয়েছে সেরার তালিকায়। সেই তালিকায় ইন্ডিয়ান স্ট্যাটিস্টিক্যাল ইনস্টিটিউটের অধিকর্ত্রী সঙ্ঘমিত্রা বন্দ্যোপাধ্যায় এবং যাদবপুর বিশ্ববিদ্যালয়ের কম্পিউটার সায়েন্সের শিক্ষক উজ্জ্বল মৌলিককে সম্মান দেওয়া হয়েছে। তাদের গবেষণার বিষয়বস্তু আর্টিফিশিয়াল ইন্টেলিজেন্স অ্যান্ড ইমেজ প্রসেসিং। "I'm happiest because my son is proud of my achievement"।  https://web.archive.org/save/https://ieeexplore.ieee.org/author/37298345500।  |শিরোনাম= অনুপস্থিত বা খালি (সাহায্য) দত্ত, মধুমিতা। "বিজ্ঞানে বিশ্বসেরার তালিকায় বঙ্গ দম্পতি"। anandabazar.com। সংগ্রহের তারিখ ২০২০-১১-১৭।  jaduniv.edu.in guide2research sites.google